ตลาดหุ้นเอเชียเช้านี้ขยับขึ้นเล็กน้อยตามตลาดฯนิวยอร์ก ขานรับหุ้นเทคโนฯ-พลังงานฟื้นตัว
ตลาดหุ้นเอเชียเช้านี้ขยับขึ้นเล็กน้อยตามตลาดฯนิวยอร์ก ขานรับหุ้นเทคโนฯ-พลังงานฟื้นตัว
22 พ.ย. 2561

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ (22 พ.ย.61) โดยได้ปัจจัยหนุนจากดัชนี Nasdaq และดัชนี S&amp;P500 ตลาดหุ้นนิวยอร์กที่ดีดตัวขึ้นปิดในแดนบวกเมื่อคืนนี้ เนื่องจากนักลงทุนช้อนซื้อหุ้นกลุ่มเทคโนโลยีและกลุ่มพลังงาน หลังจากหุ้นทั้งสองกลุ่มร่วงลงอย่างหนักในช่วงก่อนหน้านี้
โดยดัชนี HSI ตลาดหุ้นฮ่องกงเปิดวันนี้ที่ 26,139.39 จุด เพิ่มขึ้น 167.92 จุด, +0.65%
ดัชนี SSE Composite ตลาดหุ้นจีนเปิดวันนี้ที่ 2,655.90 จุด เพิ่มขึ้น 4.39 จุด, +0.17%
ดัชนี FTSE STI ตลาดหุ้นสิงคโปร์เปิดวันนี้ที่ 3,052.80 จุด เพิ่มขึ้น 14.15 จุด, +0.47%
ดัชนี TAIEX ตลาดหุ้นไต้หวันเปิดวันนี้ที่ 9,769.33 จุด เพิ่มขึ้น 27.81 จุด, +0.29%
ดัชนี KOSPI ตลาดหุ้นเกาหลีใต้เปิดวันนี้ที่ 2,079.01 จุด เพิ่มขึ้น 2.46 จุด, +0.12%
ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,582.47 จุด เพิ่มขึ้น 74.93 จุด, +0.35%
ส่วนดัชนี PSE Composite ตลาดหุ้นฟิลิปปินส์เปิดวันนี้ที่ 7,260.81 จุด ลดลง 4.64 จุด, -0.06%
ดัชนี FBMKLCI ตลาดหุ้นมาเลเซียเปิดวันนี้ที่ 1,694.59 จุด ลดลง 0.78 จุด, -0.05%
 
ทั้งนี้ ดัชนี S&amp;P500 และดัชนี Nasdaq ปิดตลาดดีดตัวขึ้นเมื่อคืนนี้ หลังจากนักลงทุนเข้าช้อนซื้อหุ้นกลุ่มพลังงานและกลุ่มเทคโนโลยี โดยหุ้นกลุ่มพลังงานนั้น ได้รับปัจจัยหนุนจากราคาน้ำมันดิบ WTI ที่ดีดตัวขึ้นกว่า 2% เมื่อคืนนี้ หลังจากมีกระแสคาดการณ์ว่า กลุ่มประเทศผู้ส่งออกน้ำมัน (โอเปก) จะลงมติปรับลดกำลังการผลิตในการประชุมเดือนหน้าที่ประเทศออสเตรีย
ส่วนหุ้นกลุ่มเทคโนโลยีฟื้นตัวขึ้นหลังจากที่ร่วงลงในช่วงก่อนหน้านี้ อันเนื่องมาจากความวิตกกังวลที่ว่า บริษัทแอปเปิล อิงค์ได้ปรับลดคำสั่งผลิต iPhone ใหม่ 3 รุ่นที่เพิ่งมีการเปิดตัวเมื่อเดือนก.ย.ที่ผ่านมา รวมทั้งข่าวที่ว่า ทางการจีนได้ตรวจพบหลักฐานจำนวนมากที่บ่งชี้ถึงพฤติกรรมกีดกันการแข่งขันของบริษัท ซัมซุง อิเลคโทรนิคส์, เอสเค ไฮนิกซ์ และไมครอน เทคโนโลยี ซึ่งเป็นผู้ผลิตเมมโมรีชิปรายใหญ่ของสหรัฐ
อนึ่ง ตลาดหุ้น ตลาดปริวรรตเงินตรา และตลาดสินค้าโภคภัณฑ์ของสหรัฐปิดทำการในวันนี้ เนื่องในวันขอบคุณพระเจ้า (Thanksgiving Day)